CELEX: 32015R1396
Language: sl
Date: 2015-08-14 00:00:00
Title: Izvedbena uredba Komisije (EU) 2015/1396 z dne 14. avgusta 2015 o popravku Izvedbene uredbe (EU) št. 540/2011 glede aktivne snovi Bacillus subtilis (Cohn 1872), sev QST 713, identičen s sevom AQ 713 (Besedilo velja za EGP)

15.8.2015   
            
            
               SL
            
            
               Uradni list Evropske unije
            
            
               L 216/1
            
         IZVEDBENA UREDBA KOMISIJE (EU) 2015/1396
   z dne 14. avgusta 2015
   o popravku Izvedbene uredbe (EU) št. 540/2011 glede aktivne snovi Bacillus subtilis (Cohn 1872), sev QST 713, identičen s sevom AQ 713
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 78(3) Uredbe,
   po posvetovanju s Stalnim odborom za rastline, živali, hrano in krmo,
   ob upoštevanju naslednjega:
   
               (1)
            
            
               Z Direktivo Komisije 2007/6/ES (2) je bil Bacillus subtilis (Cohn 1872), sev QST 713, identičen s sevom AQ 713, (v nadaljnjem besedilu: Bacillus subtilis) vključen v Prilogo I k Direktivi Sveta 91/414/EGS (3) kot aktivna snov za uporabo kot fungicid.
            
         
               (2)
            
            
               Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (4).
            
         
               (3)
            
            
               Nizozemska je 22. januarja 2015 obvestila Komisijo, da je izvajalec, na čigar zahtevo je bil Bacillus subtilis vključen v Prilogo I k Direktivi 91/414/EGS, zahteval, da pogoji za uporabo navedene snovi zajemajo tudi uporabo kot baktericid proti vrsti Erwinia amylovora (hrušev ožig), ki je bila po pomoti izpuščena s seznama v Prilogi I k Direktivi 91/414/EGS.
            
         
               (4)
            
            
               Nizozemska je ugotovila, da je navedena zahteva upravičena.
            
         
               (5)
            
            
               Poleg tega je bila uporaba kot baktericid že ocenjena med postopkom odobritve aktivne snovi Bacillus subtilis in je prav tako zajeta v poročilo o pregledu.
            
         
               (6)
            
            
               Izvedbeno uredbo (EU) št. 540/2011 bi bilo zato treba ustrezno popraviti –
            
         SPREJELA NASLEDNJO UREDBO:
   Člen 1
   V vrstici 138 dela A Priloge k Izvedbeni uredbi (EU) št. 540/2011 se del A v stolpcu „Posebne določbe“ nadomesti z naslednjim:
   
      „DEL A
      Registrira se lahko samo kot fungicid in baktericid.“
   
   Člen 2
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. avgusta 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2007/6/ES z dne 14. februarja 2007 o spremembi Direktive Sveta 91/414/EGS zaradi vključitve metrafenona, Bacillus subtilis, spinosada in tiametoksama med aktivne snovi (UL L 43, 15.2.2007, str. 13).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).